Konings – Bybelskool
Written by Chris van Wyk on May 9, 2013 . Posted in Kronieke. Leave a Comment
Written by Chris van Wyk on Jun 2, 2010 . Posted in Konings. 4 Comments
Ons sien hier 'n kant van God wat ons nie maklik eien nie. Die God wat ons in Jesus ken as die vergewingsgesinde, die een wat belowe dat Hy ons sonde so ver van ons af sal verwyder as die ooste van die weste af is, dié God besluit om Juda uit sy teenwoordigheid te verwyder.
Hoekom? Uiteraard was dit weens die konings van dié tyd, Jojakim en na hom Jojagin, wat volhard het in die sondes van hulle voorvaders. Jojakim het byvoorbeeld die Woord van God geminag deur dit te verbrand (Jer 36) en die woord van Jeremia in die wind geslaan. Maar volgens die skrywers van Konings was dit veral weens die sonde van Manasse en die onskuldige bloed wat hy in Jerusalem vergiet het:
"en die Here wou dit nie vergewe nie."
Written by Chris van Wyk on Jun 1, 2010 . Posted in Konings. Leave a Comment
Let op dat Josia die "boek van die verbond" nie alleen lees nie. Man en muis is saam met hom in die huis van die Here en sluit saam met hom 'n verbond met die Here om Hom te volg en sy riglyne met hulle hele hart en siel te gehoorsaam. Die Bybel is nie vir individue in die eerste plek nie, dit is vir gemeenskappe wat saam die Here wil dien.
Let ook op dat dit hierdie tipe gesamentlike lees is wat die verandering voorafgaan en inlei. Josia begin diepgaande hervormings in die stad gefokus op die tempel en tempel-diens, sowel as in die ander stede van Juda gefokus op die hoogtes. Hy betrek ook die priesters van die ander stede by sy hervormings, hoewel hy 'n onderskeid tussen hulle en die priesters by die tempel in Jerusalem tref.